Täna saates - homoaktivistide ja usklike tuline debatt
usuvabaduste ja homode õiguste üle.
Ja - USA misjonär ühes Rio ohtlikuimas slummis.
Ja jõugujuht, kes leidis pääste vaid paar päeva enne surma.
Lugu armastusest ja andestusest: hüljatud lapsest kasvas evangelist,
kes levitab Sõna kogu Aafrikas.
KRISTLIKU MAAILMA UUDISED
Tere tulemast saatesse!
Olen George Thomas. Wendy Griffith on tööreisil.
Debatt homoõiguste ja usuvabaduse üle muudab USA võitlustandriks.
24 osariiki kavandab seaduseelnõusid kirikuõpetajate ja ettevõtjate kaitseks,
kes on veendumuste tõttu vastu homoabieludele. Võitlus ägeneb.
Ettevõtjapaar Odgaard on hoiatav näide sellest, mis juhtub,
kui usklike kaitseks pole usuvabadusseadusi.
3. augustil 2013 palus homopaar Odgaardide galeriid Iowas
oma pulmade toimumispaigaks.
Nad tulid sisse. Dick pidi neile halbu uudiseid rääkima.
Nad keeldusid kristliku veendumuse tõttu,
et abielu on mehe ja naise vaheline.
Ma ei tähista oma patte. Ma ei taha, et teised seda teeksid.
Ma ei taha tähistada teiste patte.
Homopaar süüdistas neid diskrimineerimises.
Kohtuvõitlus kestis üle 2 aasta.
Kristlastest abielupaar maksis trahvi
ega üüri enam ruume pulmadeks.
Raske on olnud.
Me pole midagi nii rasket kogenud. Ma ei soovi seda kellelegi.
Otsusel oli karm hind: negatiivne reklaam, vihapost,
tapmisähvardused, vähenenud tulud. Ettevõte lõpetas tegevuse 2015. a.
Probleemid jätkuvad, aga ma ei tahaks olla kuskil mujal.
Teeksime kõike uuesti, kuna tegutsesime Jumala tahte järgi.
Ülemkohus seadustas homoabielud 2015. a suvel.
Pärast seda on 34 osariigis esitatud üle 100 usuvabadushagi
kristlaste ja teiste kaitsmiseks kohtumenetluse eest
seoses homoabielude eitamisega usu tõttu.
Mississippis kiideti heaks uus seadus.
Kui usud, et abielu on ühe mehe ja ühe naise vaheline liit,
seks kuulub abielu juurde ja meid on loodud meheks ja naiseks,
pole vaja seda uskuda, aga ei saa ka karistada seda uskujaid.
Louisianas ja Ohios kaaluvad seadusandjad meetmeid
pastorite kaitseks, kes keelduvad laulatamast homopaare.
Ryan Andersoni sõnul ühendusest Heritage Foundation
ei pea paika väide, et ususeadused diskrimineerivad homosid.
Püüame kaitsta pluralismi ja edendada sallivust.
Ettevõtted, aktivistid ja prominendid on mõnede seaduste vastu olnud.
Põhja-Carolina kuberner tühistab transseaduse ehk vetsuseaduse osi,
mitmete ettevõtete kriitika ja ähvarduste tõttu osariigis äri lõpetada.
See on teatud kultuuriline onupojapoliitika.
Suured ettevõtted keelustavad turuvabadusele toetudes
väikeettevõtete ja usklike usuvabaduse.
Reaktsioon Ülemkohtu otsusele
on toonud tänavu kevadel esile mure usuvabaduse pärast.
Paljud usuvad, et võitlus homoõiguste ja usuvabaduste vahel
on alles alguses.
Samal ajal levib Ameerikas ka teine liikumine.
Hiljuti kogunesid kümned tuhanded Los Angelesis
vaimse ärkamise eest palvetama.
Azusa ärkamise 110. aastapäeval toimus Azusa Nüüd üritus.
Ärkamisel oli suur mõju kogu maailmas.
Jätkab Wendy Griffith.
Langegu Su tuli
Erinevate etniliste ja uskkondlike taustadega kristlased
kogunesid vaatamata vihmale Los Angelese Memorial Coliseumile
paluma Jumalalt ärkamist, mis leviks kogu maailma.
Teadsin südames, et pean siin olema ja seda kogema
ja et see on ajalooline üritus.
Usun, et siin on ühtsus, mis avab taevad.
Usun, et avasime väravad Au Kuningale. Põnev!
Olen siin Tema ligiolust ümbritsetuna. Usun imesid.
Oled palunud ärkamist Colorados. - Teeme tööd palvekodades.
Olen palvetanud kaks aastat. Paistab, et see hakkab teostuma.
Liikumise The Call rajaja Lou Engle on viimased 15 aastat
kogunud rahvast strateegilistel aegadel palvetama.
Tema sõnul sündis Azusa Nüüd üritus unistusest,
et puhkemas on ärkamine, mis on suurem kui 1906. a ärkamine.
Usun, et puhkemas on kolmas suur ärkamine.
Usun, et kui pime ka poleks, milline poliitiline kliima ka poleks,
peab Jeesus oma lepingut ja näitab meile suurt ärkamislainet.
Üritus algas meeleparandus- ja andestuspalvetega
alates põlisrahvastest.
Tee meid oma Pojas üheks. Ärata põlisrahvad, Jeesuse nimel.
Järgnesid Iisrael, juudid ning juutide ja paganate ühinemine.
Kui ühinevad Ruth ja Boaz, juudid ja paganarahvad Messias,
puhkeb suurim ärkamiskõla, mida maailm on iial näinud.
Täpselt nagu 1906. a, oli rõhk nüüdki rassidevahelisel leppimisel.
Inimeste vaheline leppimine eeldab leppimist Jumalaga.
Lepitada tuleb ka meie minevikud.
Suur osa päevast tundus kui pidu, täis ülistust ja tantsimist.
Paljud kogesid tervenemisimesid.
Kui palvetati tervenemise pärast, avanes mu parem kõrv.
Seda katsetati. Ma kuulen.
Jumal puudutas täna mu selga.
Aitäh, Isa! Aitäh, Jeesus!
Pidu kestis Betheli ülistuse saatel hiliste tundideni.
Tundus, et Taevas juhtus miskit suurt, mida võib peagi maa peal kogeda.
Wendy Griffith, Los Angeles
Kaunis. Ühine palveliikumisega ja levita sõnumit.
Külasta uudiste Facebooki lehte, jäta sinna oma palved
ja jaga reportaaži.
Järgmiseks suundume Rio de Janeirosse, Brasiiliasse.
Vaesunud rahva slummielu karm reaalsus.
Ja kuidas kristlased aitavad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Kristlik abiorganisatsioon Operatsioon Õnnistus
võitleb Ladina-Ameerikas zika viirusega.
Sääskede kaudu leviv viirus tekitab sünnidefekte.
Ühendus aitab emadel nagu Tatiana jagada moskiitovõrke,
putukamürki ja infot tervishoiutöötajatele.
Kasvatatakse ka sääsevastseid söövaid kalu, kilpkonni ja koorikloomi
viiruse leviku peatamiseks.
Brasiilias kasvab kristlaste osakaal rahvastikus
kõige kiiremini Ladina-Ameerikas. Suureks probleemiks on vaesus.
Üle 11 miljoni inimese elab jõukudest ja uimastitest vaevatud slummides.
USA misjonär Eric Reese töötab keset vaesust ja vägivald.
Ta toob valgust Rio pimedusse. Jätkab Stan Jeter.
Armastus Rio de Janeiro vastu
tekib kannatajate nägemisest sellistes kogukondades.
Nad püüavad ellu jääda,
arveid maksta ja toitu lauale panna.
Iga inimene on Jumala loodud.
Kristus suri ristil ka nende eest.
Eric Reese töötab siin.
Ta on teadlik ka ohtudest.
Kirjutasin naisele:
"Kui ma tagasi ei tule, ole tugev.
Ütle tütardele, et isa igatseb neid."
Töö favelas on raske, isegi brasiillastele.
Kristlased Brasiilias ja mujal
väldivad seda tööd.
Nad ei lähe meeleldi õhtuti tänavaile kuulutama.
Nad tahavad jääda oma suurtesse kirikutesse
ja jutlust kuulata.
USA paar töötab uimastikauplejate, jõuguliikmete ja prostituutide seas.
Ramona Reese usub, et nende taust aitab kaasa.
Kõik varemkogetu on meid sellesse hetke juhtinud.
Mõistame neid inimesi.
Nemadki vajavad Jeesust.
Nad on juhtumisi uimastikauplejad,
võitlejad vms.
Reese'id saabusid Brasiiliasse 13 aasta eest
lõuna-baptisti misjonäridena Albany'st, Georgia'st.
Kõige raskem oli võita jõugujuhi ehk ristiisa usaldust.
Mees nõustus nendega salaja kohtuma.
Ristiisa, kes tahtis alguses Reese'i tappa, rääkis hiljem head.
Ta on aidanud meie vaesuses virelevat ühiskonda.
Ta ei tulnud aitama finantsraskustega,
aga tooma hädavajalikku rahu.
Veidi pärast intervjuud mõrvati jõugujuht rivaalitseva jõugu poolt.
Enne seda otsustas ta Jeesust uskuda.
Ma ei ole nõus naasma oma mugavustsooni
ja mugavuste juurde,
lühendama Kristuse ja Jumala kätt,
kui inimesi sureb ja läheb põrgusse, teadmata,
et nende elu võib täielikult muutuda.
Reese teeb koostööd favelas kasvanud pastoriga.
Tahtsin autot varastada. Äkki oli mu selja taga politseiauto.
Nad avasid tule. Üks kuul tabas siia.
Ema ütles alati, et isegi mu elu viimasel hetkel
annab Jumal andeks, kui meelt parandan.
Nii algas uus elu Jeesusega.
Jumala arm tõi ta tagasi surmasuust,
tulistamistest.
Tal on nüüd suurepärane pere ja kaunis naine.
Seda suudab vaid Jumala arm.
Ramona Reese loob naistega sõprussuhteid.
Näiteks üksikema ja endise prostituudi Viviane'ga.
Kui sünnib sõprus ja Püha Vaim saab oma tööd teha,
võtab inimene vastu Kristuse,
saab ristitud ja liitub kogudusega.
See on parim autasu.
Keset favela argiväljakutseid
meenutavad Viviane ja teised Reese'idele, miks nad siia tulid.
Stan Jeter, CBN'i Uudised
Järgmiseks - Ta kaotas 13-aastaselt pere ja kodu,
kuid mitte usku. Ta pääses tänavalt ja temast sai evangelist rahvastele.
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tariku Fufa oli 13-aastane, kui isa ta kodust ära ajas.
Põhjuseks poisi pöördumine kristlusse.
Tariku elas Addis Abeba tänavail Etioopias. Ta ei kaotanud lootust.
Ta on jutlustanud evangeeliumi Etioopiast Zimbabweni.
Ta usub, et Jumal tahab aidata tal
Aafrika misjonäre maailma saata. Gary Lane vestles temaga
armastusest, andestusest ja eesmärgist.
Kuulsid Kristusest, kui olid noor. Kuidas see juhtus?
Igatsesin armastust.
Kui olin 13-aastane, rääkis mu vend mulle Kristusest.
Kui ta ütles, et Kristus armastab inimesi, pühendasin oma elu Talle.
Tundsin esimest korda, et keegi armastab mind.
Isa käskis valida Jeesuse ja perekonna vahel.
Valisin Jeesuse.
Siis isa ja kasuema peksid mind.
Õed-vennad õhutasid isa mind tapma.
Isa hammustas mind näost. Ta valas mu verd.
Armid on ikka veel näha, kui hoolega vaadata.
Sel õhtul viskas isa mind välja. Elasin kuus aastat tänavail.
Elu oli väga raske.
Issand lubas tervendada mind astmast.
Töötasin kord köögis. Tundsin, et lämbun. Arvasin, et suren.
Kui nutsin, kuulsin südames Issanda vaikset häält.
Kuulsin seda enda sees. Ta ütles: "Mu poeg Tariku, ära nuta.
Ma aitan sind. Viin su ülikooli. Saad kõrghariduse.
Seejärel lähed kõikjale maailma evangeeliumi kuulutama,
keeltes, mida sa pole rääkinud. Tervendan sind astmast."
Kuue aasta pärast tuli isa minu kooli.
Ta küsis: "Kas oled tõesti Tariku või oled vaim?"
Ütlesin: "Ajasid mind kodust kuue aasta eest välja."
Ütlesid: "Jeesus ei hooli sinust." Sa hülgasid mind.
Jeesus hakkas mulle isaks, emaks, õeks ja vennaks.
Jeesus sai kõigeks, mida elus vajan.
Isa nuttis ja ütles: "Poeg, anna mulle andeks."
Andestasin talle. Kallistasime ja suudlesime.
Ta ütles: "Armastan sind, poeg." See oli imeline hetk.
Ta kutsus mind koju tagasi. Kui õed-vennad mind elusana nägid,
andsid nad elu Kristusele.
Mu kodulinnas hakati Jeesust Tariku Jeesuseks kutsuma.
Nad nägid Jeesust minu elus.
Campus Crusade saatis mind Ugandasse kooli.
Siis naasin Etioopiasse õpilasi teenima.
Kaheksa aastat hiljem sain naisega kutse Zimbabwesse.
Õpilaste arv oli kasvanud 6-lt 7300-le.
Zimbabwes palvetas personal igal aastal
40 päeva järjest.
2012. aastal rajati Zimbabwes 398 kogudust.
Millised on Etioopia, Zimbabwe ja Aafrika palvesoovid?
Palveta, et tuleks vaimne ärkamine.
Vajame Jumala üleloomulikku väge.
Väljakutseid on palju. Islam on Aafrikas maad võtnud.
Investeerijad toovad kaasa mošeed.
Palveta, et moslemid õpiksid Kristust tundma.
Palveta, et Jeesus oleks aafriklaste elu keskpunkt.
Palveta, et kogudused, pastorid ja juhid tuleksid kokku,
ja ütleksid: "See on meie aeg. Saadame misjonäre mujale."
Tahan näha, et Aafrikast läkitataks misjonäre maailma.
USAst ja Euroopast on tulnud misjonäre Aafrikasse.
Nüüd on Aafrika kord misjonäre kogu maailma saata.
Meil on nägemus saata välja üle 100 000 Aafrika misjonäri.
Palvetage selle eest.
Aitäh intervjuu eest!
Tore intervjuu.
Teisi uudiseid koguduse tööst maailmas
leiate meie kodulehelt aadressil cbnnews.com
Ühine 700-klubiga ja saad Pat Robertsoni uue DVD:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Lõpetuseks - CBN-i Superraamatu animatsioonid muudavad elusid,
seda ka USAs. Mengfei Li räägib,
et hiina kogudus meie naabruses toob selle kaudu inimesi Kristuse juurde.
Armastame Superraamatut!
Virginia Beachi lapsed tulevad pühapäeval innuga kirikusse.
Nad õpivad Jumala kohta ja kohtuvad Gizmo, Chrisi ja Joyga.
Enamik kogudusest on hiinlased.
Renelle Roberts juhib lastekirikut.
Tema sõnul on Superraamat palju lapsi lastekirikusse toonud.
See ei sisalda üksnes lugusid.
Lapsed reageerivad animatsioonile ainulaadselt elavalt.
Chris, Joy ja Gizmo õpetavad neile iga nädal piiblitõdesid.
Nad õpivad printsiipe muidugi Piiblist.
Need ärkavad ellu, kui nad näevad neid Superraamatus.
Bon Wong on koguduse vanempastor.
Teda üllatas, kui palju lapsed Superraamatust õpivad.
Esitasin lastekirikus küsimusi ülestõusmise kohta.
Nad oskasid hästi vastata. Nad olevat õppinud Superraamatust.
See on neile mõju avaldanud.
Hiinlastest lapsevanemaid rõõmustab,
et lapsed naudivad Superraamatut ja õpivad samas Jumala kohta.
Superraamat tõi nemadki kirikusse.
Superraamat õpetas mullegi Piiblit, kui lapsed sellest rääkisid.
See julgustab peret kogudusse tulema ja rohkem Sõna õppima.
Joann sai mullu ristitud.
Tema elu muutus, kui ta vaatas pojaga Superraamatut.
Mees pole kristlane. Ta palvetab, et Superraamat puudutaks tedagi.
Superraamat õpetab mulle ja pojale Jumala kohta alati midagi uut.
Olen värske usklik ja alles õpin. Palvetan ka oma mehe eest.
Püha Vaim puudutab kindlasti tedagi Superraamatu kaudu.
Superraamatu-akadeemia innustab koguduse lapsevanemaid ja õpetajaid.
Nad loodavad, et leiavad netiprogrammi kaudu
uusi piiblitõdesid ja kasvavad oma usuelus.
Mengfei Li, CBN News
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri